kardosdrur/scandi-wiki huggingface dataset:
Mariakirken

Mariakirken ligger på Istedgade på Vesterbro i København.

Kirken blev indviet 31. maj 1909 og er tegnet af Andreas Clemmensen. Da den blev indviet havde den 1050 siddepladser, men den er senere blevet bygget om således at der i dag er 500 siddepladser.

Mariakirken er hjemsted for Mariatjenesten, der tilbyder hjælp, støtte og vejledning til særligt migranter, stofbrugere, prostituerede, hjemløse og psykisk syge.

Mariakirken er kendetegnet af socialt engagement og forankring i lokalområdet. Kirken ser og forholder sig til den nød, der findes lige uden for kirkens dør.

Billeder

Eksterne kilder og henvisninger 

 Mariakirken  hos nordenskirker.dk
 Mariakirken hos KortTilKirken.dk

Kirker i Københavns Kommune
Vesterbro
Kirker i Københavns Amt
Kirker i Københavns Stift
José Saramago

José Saramago (født 16. november 1922, død 18. juni 2010) var en portugisisk forfatter. Han regnedes af mange for en af Portugals største forfattere. Han fik i 1998 Nobelprisen i litteratur.

Saramago skrev levende og fabulerende, og var ikke bange for at lege med sætningsstrukturer, handlingsforløb og fortællerperspektiv. Saramago var i vid udstrækning autodidakt, og var kendt for sin ateisme.

Bibliografi

Værker oversat til dansk

Eksterne henvisninger 

 José Saramago biografi

Romanforfattere fra Portugal
Nobelprismodtagere i litteratur
Forfølgelse

Forfølgelse består i at en person eller gruppe af personer vedholdende diskriminerer en anden person eller gruppe af personer. De mest udbredte former er religiøs forfølgelse og etnisk forfølgelse, som så i øvrigt tit er svære at skelne fra hinanden. Det vil ofte være en stor gruppe (majoritet) som forfølger en mindre gruppe (minoritet). Den sammenhæng er dog ikke entydig, som man f.eks. så det under apartheid i Sydafrika.

Se også 
 Jødeforfølgelse
 Kristenforfølgelse
 Nazisme

Etik
Helligtrekongerslys

Helligtrekongerslys er en gammel tradition til markering af, at julen er til ende (på Helligtrekongersaften).
Lyset har tre arme, en for hver af De hellige tre konger. Lyset har form som en fork.
Når lysene var brændt ned, til der hvor armene mødes, var julen slut. Tidligere var det skik at indstøbe en smule krudt, så der lød et lille knald som en effektfuld markering af julens afslutning. 

I Peters Jul fra 1866 står der i afsnit 10 (helligtrekongersaften):

Se, nu er da Julen strax forbi; 
det er Helligtrekongers Aften. 
Saa ender den rare Jul; men vi
er glade, at vi har haft den. 
Tre Lys har vi tændte — tænk en Gang!- 
for Kongerne, de, som bragte 
Jesusbarnet en Julepresent; 
vi ved det, for Faer har sagt det. 
Her sidder vi ved vort lille Bord 
og ser, hvordan Lysene brænde; 
naar de er slukkede, siger Moer, 
at saa er Julen til Ende.

Referencer 

Julepynt
Traditioner fra Danmark
Trylledej

Trylledej er lavet af mel, husholdningssalt og vand. Det bliver bagt adskillige timer i ovnen og bliver hårdt og kan derved dekoreres og lakkes. Det bliver brugt i mange lande, specielt til dekorative formål. I Grækenland laves f.eks. kranse af trylledej til bryllupper. Derudover er det kun fantastien som sætter grænserne.

Eksempel på en opskrift på trylledej: 3 dl dyr mel med højt indhold af gluten, 5 dl billigt mel med et lavt indhold af gluten, 3 dele fint husholdningssalt, 1 dl kartoffelmel og 3,5 dl varmt vand med en spiseskefuld olie i. Dejen skal være blød, men uden at klistre. Trylledejen bages i ovnen ved 50 grader, da dejen ellers får revner. Bagetiden er afhængig af størrelse og tykkelse på dejen.

Varmluft og mikroovn kan ikke anvendes.

Der findes mange andre opskrifter på trylledej. Kartoffelmel er ikke at foretrække.

Legetøj
Traditioner
Vesterport (København)

Vesterport var en af Københavns fire byporte, beliggende på det nuværende Rådhuspladsen. De tre andre byporte til København var Østerport, Nørreport og Amagerport.

Vesterport blev opført i 1583 og senere genopbygget i sten af Frederik 3. i 1668. Portrummet i den nye port var ca. 3¾ meter bredt og godt 4½ meter højt. Som en arkitektonisk finurlighed anvendtes kanonløb til de søjler der bar hovedgesimsen. I 1722 blev den restaureret hvorfor Frederik 4.s kronede initialer og årstallet 1722 var indhugget i toppen af portfacaden, længere nede stod Frederik 3.s monogram og årstallet for den oprindelige opførelse. 

Vesterport var den mest befærdede af byens porte, da det var denne der anvendtes til almindelig kørsel af varer fra Sjælland. Desuden vendte den ud til den landevej der krydsede Sjælland og endte i Korsør, hvor rejsende fra Fyn og Jylland oftest ankom fra.

Lige inden for porten på venstre hånd befandt Vesterports-vagten sig. Her skulle rejsende med postvognen henvende sig ved ankomsten til byen for at melde sit navn. På højre hånd lå Halmtorvet, hvor bønderne solgte halm og hø, foruden heste. Den havde også tidligere været benyttet til henrettelser af dødsdømte.

Porten blev revet ned i 1857 da København ophørte at være en befæstet by. På stedet blev Rådhuspladsen senere anlagt.

Der blev i 1925 opsat en af P.V. Jensen Klint tegnet nulpunktsten på Rådhuspladsen, hvor Vesterport var placeret.

Se også 
 Vesterport Station

Ekstern henvisning 
 Beskrivelse af Vesterport

Vesterbro
Indre By (København)
Byporte i Danmark
Fæstningsanlæg i København
Forsvundne bygninger, konstruktioner og anlæg i København
Vesterport

Navnet Vesterport anvendes i flere danske byer:

 København
 Vesterport – en tidligere byport
 Vesterport Station – S-togsstation
 Ved Vesterport – kontorbygning, ved stationen
 Vesterport (Fåborg) – middelalderlig byport i Fåborg.
 Vesterport (Odense) – var en byport i Odense, og er nu navnet på en bygning.
 Vesterport (Århus) – et sted i Århus.
Axeltorv

Axeltorv kan henvise til flere forskellige anlæg.

Begrebet og den historiske baggrund: Akseltorv.

 Axeltorv (Fredericia) – et torv i Fredericia
 Axeltorv (Helsingør) – et torv i Helsingør
 Akseltorv (Kolding) – et torv i Kolding
 Axeltorv (København) – et torv i København
 Axeltorv (Nakskov) – et torv i Nakskov
 Axeltorv (Næstved) – et torv i Næstved
New Order

New Order er et post-punk-band fra Manchester, England, som begyndte deres karriere i 1980'erne.

Gruppen er en videreførelse af Joy Division, hvor de tre resterende medlemmer Bernard Sumner, Peter Hook og Stephen Morris valgte at fortsætte efter forsanger Ian Curtis' selvmord i 1980. Bernard Sumner overtog rollen som forsanger, og gruppen blev kort efter udvidet med Gillian Gilbert på keyboard og guitar.

Historie 
Efter interne kontroverser syntes tiden ovre for bandet efter udgivelsen af Republic i 1993. Bernard Sumner havde i et stykke tid samarbejdet om bandet Electronic med den tidligere guitarist i The Smiths, Johnny Marr, og Peter Hook havde haft projekterne Revenge og Monaco. De to resterende medlemmer, Gillian og Stephen, giftede sig samme år og dannede sammmen bandet The Other Two.

Efter syv års pause vendte New Order dog tilbage til musikscenen i 2000 med nummeret Brutal til soundtracket til filmen The Beach. I 2001 udkom bandets comeback-album Get Ready.

I 2002 forlod Gillian Morris bandet for at passe Stephen og deres fælles børn. Hun blev erstattet af Phil Cunningham – den første ændring i gruppens besætning siden 1980.

Diskografi

Studiealbums 
 Movement (Factory Records, 1981).
 Power, Corruption And Lies (Factory Records, 1983).
 Lowlife (Factory Records, 1985).
 Brotherhood (Factory Records, 1986).
 Technique (Factory Records, 1989).
 Republic (London Records, 1993).
 Get Ready (London Records, 2001).
 Waiting For The Sirens' Call (London Records, 2005).
 Lost Sirens (Warner Music UK, 2013).
 Music Complete (Mute, 2015).

Opsamlinger 
 Substance 1987 (Factory Records, 1987).
 (the best of) New Order (London Records, 1994).
 (the rest of) New Order (London Records, 1995).
 International (London Records, 2002).
 Retro (London Records, 2002).

EP'er

Singler 
 "Ceremony" (Factory Records, 1981)
 "Blue Monday" (Factory Records, 1983)

Litteratur

Eksterne henvisninger 

 

Musikgrupper fra Storbritannien
Elektroniske musikgrupper
Har spillet på Roskilde Festival
Vega

Vega har flere betydninger
Vega (stjerne) – en stjerne i stjernebilledet Lyren
Vega (rumfart) – en ubemandet rummission
Vega (København) – et spillested i København
Vega (rapper) – en tysk rapper
Lope de Vega – en spansk forfatter
Vega-ekspeditionen – en svensk ekspedition rundt om Asien i 1800-tallet
Vega (musikforening) – en kammermusikforening fra 1800-tallet.
Vega, Norge – en kommune i Norrland fylke i Norge
Vega (kølbåd) – en form for sejlskib
Vega (flod) - en flod i Asturien
Knossos

Knossos (græsk Κνωσσός) var i bronzealderen den største by på den græske ø Kreta og centrum for den minoiske kultur.

Knossos blev opdaget i nyere tid af Sir Arthur Evans i 1894; men på grund af borgerkrigen på Kreta mod tyrkerne kunne Evans først gennemføre større udgravninger i 1900.

Knossos har været beboet siden stenalderen. Visse levn kan dateres så langt tilbage som 7000 f.Kr.; men sit højdepunkt nåede byen i perioden 1900 f.Kr. til 1600 f.Kr., hvor den havde mange momumentale religiøse og administrative bygninger og en omkringliggende beboelse på ca. 7000 mennesker.

Paladsperioder 

Ældre paladsperiode (1900 f.kr. – 1650 f.kr.)

Før den ældre paladsperiode var der talrige bebyggelser i området, men de ældste paladser bygget 1900 f.kr. er de første egentlige bycentre i Grækenland.

Nyere paladsperiode (1650 f.kr. – 1450 f.kr.)

Se også 
 Linear A
 Linear B

Eksterne henvisninger 

 Hellenic Ministry of Culture
 Aegean Prehistory Online at Dartmouth 

Minoisk kultur
Bronzealder
Kreta
Garage Inc.

Garage Inc. er et dobbeltalbum, udgivet af heavy metal-bandet Metallica i 1998, bestående udelukkende af covernumre. Disk 1 indeholder (dengang) nyindspillede numre, mens disk 2 indeholder alle de covernumre som bandet havde spillet tidligere

Numre

Disk 1 
 "Free Speech for the Dumb" – 2:35 (Discharge)
 "It's Electric" – 3:33 (Diamond Head)
 "Sabbra Cadabra" – 6:20 (Black Sabbath)
 "Turn the Page" – 6:06 (Bob Seger)
 "Die, Die My Darling" – 2:29 (The Misfits)
 "Loverman" – 7:52 (Nick Cave and the Bad Seeds)
 "Mercyful Fate" – 11:11 (Mercyful Fate)
 "Astronomy" – 6:37 (Blue Öyster Cult)
 "Whiskey in the Jar" – 5:04 (Irsk folkesang)
 "Tuesday's Gone" – 9:05 (Lynyrd Skynyrd)
 "The More I See" – 4:48 (Discharge)
 "A Bridge of Sighs" (Robin Trower) – skjult nummer

Disk 2 
 "Helpless" – 6:38 (Diamond Head)
 "The Small Hours" – 6:43 (Holocaust)
 "The Wait" – 4:55 (Killing Joke)
 "Crash Course in Brain Surgery" – 3:10 (Budgie)
 "Last Caress/Green Hell" – 3:29 (The Misfits)
 "Am I Evil?" – 7:50 (Diamond Head)
 "Blitzkrieg" – 3:36 (Blitzkrieg)
 "Breadfan" – 5:41 (Budgie)
 "The Prince" – 4:25 (Diamond Head)
 "Stone Cold Crazy"– 2:17 (Queen)
 "So What" – 3:08 (Anti-Nowhere League)
 "Killing Time" – 3:03 (Sweet Savage)
 "Overkill" – 4:04 (Motörhead)
 "Damage Case" – 3:40 (Motörhead)
 "Stone Dead Forever" – 4:51 (Motörhead)
 "Too Late Too Late" – 3:12 (Motörhead)

Musikere 
 James Hetfield – Guitar, vokal
 Kirk Hammett – Guitar
 Jason Newsted – Bas, vokal
 Lars Ulrich – Trommer
 Cliff Burton – Bas (Blitzkrieg og Am I Evil?)

Metallica-album
Metalalbum
Album fra 1998
Nørrebro (flertydig)

Nørrebro (nordlig brolagt vej) henviser til en række danske gader eller bydele:

 Nørrebro (København) – bydel i København og administrativ bydel i Københavns Kommune
 Indre Nørrebro – del af Nørrebro og tidligere administrativ bydel i Københavns Kommune
 Ydre Nørrebro – del af Nørrebro og tidligere administrativ bydel i Københavns Kommune

 Nørrebro (Århus) – bydel i Århus

 Nørrebro – gade i Nykøbing Mors
 Nørrebro – gade i Rudkøbing
 Nørrebro – gade i Sønderborg
 Nørrebro – gade i Hjørring
 Nørrebro – gade i Bindslev
Jesper Hyldegaard

Jesper Hyldegaard (født 18. januar 1961) er en dansk skuespiller, instruktør og dramatiker.

Han var i 1979 medstifter af Dr. Dante’s Desperate Renovationsshow (senere Dr. Dante’s Aveny), som rent dramatisk har sat standarder for 90'ernes dramatik i Danmark.

Jesper Hyldegaard er uddannet skuespiller fra Statens Teaterskole i 1991, og har optrådt på en lang række scener, bl.a. Dr. Dante’s Aveny, Grønnegårdsteatret, Det Kongelige Teater, Østre Gasværk, Aalborg Teater, Mungo Park, Plan-B og Kaleidoskop. Ligeledes har han som teaterinstruktør bevæget sig rundt på landets teatre, f.eks. på Team Teatret i 2010.

Han filmdebuterede med titelrollen i Adam Hart i Sahara (1990), hvor han med stor humor spiller den kejtede og skarpsindige privatdetektiv fra Erwin Neutzsky-Wulffs romanserie. Siden har man også set ham i bl.a. Nattevagten (1994), En kærlighedshistorie (2001), Små ulykker (2002), Midsommer (2003), Krøniken (2005), Drabet (2005), Spies & Glistrup (2013), Idealisten (2015), Dan-Dream (2017) og The Nurse (2023).

I Claus Bjerres tv-serie Karrusel (1998) spiller han miljøministeren, der under et nærgående interview bliver "klædt af" for åben skærm. Han er også med i tv-serier som Krøniken (2004–2007), Klovn (2005–2022). Broen IIII (2011–2018), Rita (2012–2020), Gidseltagningen (2017-2019) og Den som dræber - Fanget af mørket (2019- ).

Eksterne henvisninger 
 
 Jesper Hyldegaard i www.denstoredanske.dk
 Dr. Dantes Webmemorial

Skuespillere fra Danmark
Skuespillere uddannet på Statens Teaterskole
Økonom

Betegnelsen økonom (af græsk: oikonomos, egl.: "husholder") dækker over flere forskellige uddannelser og flere forskellige job.

Betegnelsen økonom anvendes om dem der arbejder med økonomiske opgaver og har en faglig eller videnskabelig uddannelse i faget.

Økonomer er uddannet på universitet eller handelshøjskole. På universitet som bachelor, kandidat (cand.polit. / cand.oecon. / cand.scient.oecon.), Ph.D. eller Dr. og på handelshøjskole som Ph.D. eller Dr..

Uddannelserne i økonomi berører som regel hele fagets område, men universitetsuddannelserne lægger traditionelt mest vægt på området nationaløkonomi, mens handelshøjskolerne prioriterer de fag, der vedrører virksomhedsøkonomi (driftsøkonomi). Universitetsuddannelserne i driftsøkonomi har typisk et lidt større teoretisk indslag end de tilsvarende på handelshøjskolerne, som måske er lidt mere orienterede mod den direkte praktiske anvendelighed.

I Danmark er akademisk uddannede økonomer ofte medlem af Djøf eller FOA.

Se også 
Cheføkonom
Erhvervsøkonom
Ernærings- og husholdningsøkonom
Merkonom
Økonoma

 
Stillingsbetegnelser
Stephen Duffy

Stephen Anthony James Duffy (født 30. maj 1960 i Alum Rock, Birmingham) er en engelsk singer-songwriter og musiker.

Duffy var den første forsanger i Duran Duran, som han dannede i 1978 sammen med John Taylor og Nick Rhodes. Forlod gruppen igen i 1979 sammen med bassisten Simon Colley for at danne Subterranean Hawks, som under navnet The Hawks udsendte singlen Words Of Hope i 1980. Senere har Duffy indspillet både soloplader og plader med bandet The Lilac Time. I 1999 fandt han igen sammen med Nick Rhodes, og de indspillede en plade under navnet The Devils. Senest er Duffy begyndt at skrive musik sammen med Robbie Williams, blandt andet hittene Radio og Tripping

Eksterne henvisninger 
 

Sangere fra England
Musikere fra England
Singer-songwritere fra Storbritannien
Duran Duran
Personer fra Birmingham
Nick Rhodes

Nick Rhodes, (født Nicholas James Bates 8. juni 1962) er en engelsk musiker (keyboards/synthesizer) som i 1978 dannede bandet Duran Duran sammen med John Taylor og Stephen Duffy. Nick Rhodes er det eneste medlem af bandet, som uafbrudt har været med i gruppen. I 1983 producerede han gruppen Kajagoogoos debutsingle Too Shy, som gik ind på førstepladsen på den engelske hitliste og blev et kæmpe hit for gruppen. I 1985 dannede han sammen med de to andre Duran Duran-medlemmer Simon Le Bon og Roger Andrew Taylor fritidsbandet Arcadia, som udsendte albummet So Red The Rose. I 1999 fandt han sammen med bandets første forsanger Stephen Duffy, og de indspillede et enkelt album under navnet The Devils. Under indspilningerne til Duran Duran-albummet Astronaut arbejdede Nick Rhodes også i studiet med bandet The Dandy Warhols som medproducer på albummet Welcome To the Monkey House, hvor han desuden spiller synthesizer på 9 af pladens 13 numre.

Eksterne henvisninger 

 

Duran Duran
Keyboardspillere fra England
Musikere fra England
John Taylor

John Taylor, (født Nigel John Taylor 20. juni 1960) er en engelsk guitarist, senere bassist. Dannede i 1978 bandet Duran Duran sammen med Nick Rhodes og Stephen Duffy. I begyndelsen spillede John guitar, men skiftede så til bas. I 1984 dannede han supergruppen Power Station sammen med Duran Duran-kollegaen Andy Taylor, sangeren Robert Palmer og ex-Chic-trommerslageren Tony Thompson. I 1985 udsendte han solosinglen I do What I Do til filmen 9½ Uge. I modsætning til Andy Taylor vendte John tilbage til Duran Duran i forbindelse med indspilningen af albummet 'Notorious'. I 1994 deltog han i gendannelsen af Power Station, men forlod bandet igen inden indspilningen af det andet album Living in Fear. I stedet dannede han bandet Neurotic Boy Outsiders, som siden blot kom til at hedde Neurotic Outsiders, sammen med Duff McKagan og Matt Sorum fra Guns N Roses og Steve Jones fra Sex Pistols. I 1997 under indspilningen af Duran Duran-albummet Medazzaland valgte John Taylor af forlade bandet for at gå solo. I 2001 genindtrådte han i bandet sammen med de to tidligere medlemmer Andy Taylor og Roger Andrew Taylor i forbindelse med indspilningen af albummet Astronaut. Det var gruppens første studiealbum siden 1983 med den klassiske besætning. John Taylor var igennem fire år i 1980'erne kæreste med danske Renée Toft Simonsen.

Diskografi

Studiealbums
 Feelings Are Good and Other Lies (1997)
 Résumé with Jonathan Elias (1999)
 Meltdown (1999)
 The Japan Album (1999)
 Techno for Two (2001)
 MetaFour (2002)

med Duran Duran
 Duran Duran (1981)
 Rio (1982)
 Seven and the Ragged Tiger (1983)
 Notorious (1986)
 Big Thing (1988)
 Liberty (1990)
 The Wedding Album (1993)
 Thank You (1995)
 Medazzaland (1997)
 Astronaut (2004)
 Reportage (2006) (unreleased)
 Red Carpet Massacre (2007)
 All You Need Is Now (2010)
 Paper Gods (2015)
 Future Past (2021)

med The Power Station
 The Power Station (1985)

med Neurotic Outsiders
 Neurotic Outsiders (1996)

Livealbums
 (:live cuts) (2000)

Opsamlingsalbums
 Only After Dark with Nick Rhodes (2006)

Bokssæt
 Retreat into Art (2001)

EP'er 
 Autodidact (1997)
 The Japan EP (2000)
 Terroristen: Live at the Roxy (2001)

Soundtrackoptræden
 "I Do What I Do" (from 9½ Weeks) (1985)

Eksterne henvisninger 

 Trust the Process – officiel John Taylor side
 
 

Duran Duran
Musikere fra England
Guitarister fra Storbritannien
Bassister fra Storbritannien
Simon Colley

Simon Colley, bassist, blev i 1978 medlem af bandet Duran Duran, og fortsatte med bandet indtil 1979 hvor han sammen med forsanger Stephen Duffy forlod bandet for at danne bandet The Subterranean Hawks som i 1980 udsendte singlen 'Words Of Hope'

Tjek fødsels- og dødsår
Duran Duran
Bassister fra Storbritannien
Musikere fra England
Roger Andrew Taylor

Roger Andrew Taylor (født 26. april 1960 i Birmingham) er en engelsk trommerslager, spillede i punkbandene Scent Organs og Crucified Toads før han i 1979 blev medlem af Duran Duran. Roger dannede i 1985 sideprojektet Arcadia med band kollegaerne Simon Le Bon og Nick Rhodes. Men i slutningen af året besluttede han sig for at tage en pause fra musikscenen. Pausen viste sig at være langvarig, men Roger medvirkede dog på to numre på Duran Duran albummet Thank You i 1995. Først i 2001 vendte Roger for alvor tilbage til scenen, da det blev annonceret at den klassiske Duran Duran besætning var gendannet og at et album var undervejs. Albummet Astronaut blev udsente i 2004, det første studie album med den klassiske besætning siden 1983.

Roger Taylor har en navnebror, Roger Meddows-Taylor (trommeslager i Queen)

Eksterne henvisninger 

 

Duran Duran
Trommeslagere fra Storbritannien
Musikere fra England
Personer fra Birmingham
Andy Taylor (guitarist)

Andrew Arthur "Andy" Taylor (født 16. februar 1961) er en engelsk guitarist. Var medlem af bandet The Gigolos i 1977, som tog navneforandring til Motorway og udsendte singlen Teenage Girls. I 1980 så han en annonce fra en gruppe, som søgte en guitarist, og han tog til prøve. Bandet var Duran Duran, og Andy Taylor fik jobbet. I 1984 dannede han sammen med bandkollegaen John Taylor, sangeren Robert Palmer og trommerslageren Tony Thompson supergruppen Power Station. I begyndelsen af 1986 forlod han Duran Duran for at gå solo. Han indspillede albummet Thunder i 1987 efterfulgt af albummet Dangerous i 1990. I samme periode medvirkede han også på plader med Belinda Carlisle, Rod Stewart og Robert Palmer. I 1994 gendannede han Power Station sammen med John, Robert og Tony. I 2001 blev Duran Duran gendannet med den klassiske besætning John, Andy, Roger, Nick og Simon. I 2004 indspillede bandet Astronaut, det første studiealbum siden 1983 med de oprindelige fem medlemmer. I oktober 2006 forlod Andy Taylor atter Duran Duran.

Diskografi 
 Thunder, 1987.
 Dangerous, 1990.

Eksterne henvisninger 
 
 

Duran Duran
Guitarister fra Storbritannien
Musikere fra England
Simon Le Bon

Simon John Charles Le Bon (født 27. oktober 1958) er en engelsk sanger, som havde sunget i flere punkbands, inden han i 1980 kom til audition hos bandet Duran Duran og fik jobbet som forsanger. I 1985 dannede han sammen med bandkollegaerne Roger Andrew Taylor og Nick Rhodes sideprojektet Arcadia, og sammen udsendte de albummet So Red The Rose. Efter at Roger og Andy forlod bandet i 1986 og John i 1997, var Simon Le Bon og Nick Rhodes de eneste tilbageværende medlemmer af den klassiske besætning, men i 2001 vendte de tre Taylor tilbage til bandet, og med den klassiske besætning indspillede de deres første studiealbum, Astronaut, siden 1983.

Eksterne henvisninger 

 
 

Duran Duran
Sangere fra England
Warren Cuccurullo

Warren Bruce Cuccurullo (født 8. december 1956 i Brooklyn) er en amerikansk rockmusiker og guitarist, som arbejde sammen med Frank Zappa. I starten af 1980'erne dannede han New Wave-gruppen Missing Persons sammen med trommeslageren Terry Bozzio og sangerinden Dale Bozzio. I 1986 opløstes Missing Persons, og da Andy Taylor samtidig forlod Duran Duran tog Warren kontakt til bandet. Det resulterede i at han medvirkede som sessionmusiker på albummene Notorious fra 1986 og Big Thing fra 1988 inden han sammen med Sterling Campbell blev fast medlem i 1989. Warren var medlem af bandet indtil 2001 hvor han forlod bandet for at gendanne Missing Persons, samtidig med at Andy Taylor, John Taylor og Roger Taylor vendte tilbage til Duran Duran.

Eksterne henvisninger 

 

Duran Duran
Guitarister fra Storbritannien
Musikere fra England
Sterling Campbell

Sterling Campbell (født 3. maj 1964) trommeslager. Blev i 1989 medlem af Duran Duran og medvirkede på albummet Liberty, men forlod dog bandet igen omkring 1991 for at fortsætte som trommeslager i Soul Asylum og for David Bowie.

Eksterne henvisninger 

 

Duran Duran
Trommeslagere fra Storbritannien
Musikere fra England
Andy Wickett

Andrew "Andy" Wickett (født 16. februar 1961 i Dolver-Hampton, England) er en engelsk sanger.

Efter Stephen Duffy og Simon Colley forlader Duran Duran for at danne Subterranean Hawks sammen med Dave Kusworth fra TV Eye, bliver forsangeren i TV Eye, Andy Wickett, medlem af Duran Duran i 1979, han forlader dog gruppen kort efter.

Duran Duran
Sangere fra England
Geoff Thomas

Geoff Thomas, sanger. Er forsanger i punkbandet Scent Organs, hvor trommeslageren hedder Roger Andrew Taylor. Efter at Roger har forladt bandet for at blive medlem i Duran Duran, kontakter han Geoff da bandet mangler en forsanger efter Andy Wickett har foladt bandet. Geoff bliver i 1979 medlem af gruppen, men forlader dem dog igen i starten af 1980.

Duran Duran
Sangere fra England
Tjek fødsels- og dødsår
Guy Oliver-Watts

Guy Oliver-Watts er en engelsk skuespiller og musiker, blandt andet kendt for sine roller i Teorien om alting, og i tv-serierne Victoria og Game of Thrones. 

Som musiker var han i 1980 kortvarigt en af forsangerne i popbandet Duran Duran, hvor han erstattede Geoff Thomas, men blev selv erstattet af Simon Le Bon kort tid efter.

Udvalgt filmografi

Film

Tv-serier

Spil

Referencer

Eksterne henvisninger 
 

Tjek fødsels- og dødsår
Duran Duran
Sangere fra England
Skuespillere fra England